CELEX: C2007/199/15
Language: fi
Date: 2007-08-25 00:00:00
Title: Asia C-1/06: Yhteisöjen tuomioistuimen tuomio (kolmas jaosto) 28.6.2007 (Finanzgericht Hamburgin (Saksa) esittämä ennakkoratkaisupyyntö) — Bonn Fleisch Ex- und Import GmbH v. Hauptzollamt Hamburg-Jonas (Maatalous — Maataloustuotteiden vientitukia koskevat säännökset — Asetus (ETY) N:o 3665/87 — Tuotteiden viennin osoittavien todisteiden esittäminen — Vastaavien todisteiden esittäminen — Asetuksen N:o3665/87 47 artiklan 3 kohta — Asiakirjojen, joiden osalta ei ole tehty nimenomaista vastaavuushakemusta, vastaavuuden tunnustaminen viran puolesta — Soveltumattomuus suoraan vientiin — Kansalliset menettelysäännöt — Toimivaltaisten kansallisten viranomaisten velvollisuudet)

25.8.2007   
            
            
               FI
            
            
               Euroopan unionin virallinen lehti
            
            
               C 199/9
            
         Yhteisöjen tuomioistuimen tuomio (kolmas jaosto) 28.6.2007 (Finanzgericht Hamburgin (Saksa) esittämä ennakkoratkaisupyyntö) — Bonn Fleisch Ex- und Import GmbH v. Hauptzollamt Hamburg-Jonas
   (Asia C-1/06) (1)
   
   (Maatalous - Maataloustuotteiden vientitukia koskevat säännökset - Asetus (ETY) N:o 3665/87 - Tuotteiden viennin osoittavien todisteiden esittäminen - Vastaavien todisteiden esittäminen - Asetuksen N:o3665/87 47 artiklan 3 kohta - Asiakirjojen, joiden osalta ei ole tehty nimenomaista vastaavuushakemusta, vastaavuuden tunnustaminen viran puolesta - Soveltumattomuus suoraan vientiin - Kansalliset menettelysäännöt - Toimivaltaisten kansallisten viranomaisten velvollisuudet)
   (2007/C 199/15)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Bonn Fleisch Ex- und Import GmbH
   
      Vastaaja: Hauptzollamt Hamburg-Jonas
   Oikeudenkäynnin kohde
   Ennakkoratkaisupyyntö — Finanzgericht Hamburg — Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87 (EYVL L 351, s. 1), sellaisena kuin se on muutettuna, 47 artiklan 3 kohdan tulkinta — Hakemusta puoltavien asiakirjojen, joiden mukana ei ole nimenomaisesti muotoiltua perusteltua vastaavuushakemusta, vastaavuuden tunnustaminen viran puolesta
   Tuomiolauselma
   Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87, sellaisena kuin se on muutettuna 5.12.1994 annetulla komission asetuksella (EY) N:o 2955/94, 47 artiklan 3 kohtaa ei sovelleta tuotteiden suoraan vientiin.
   Kuitenkin kun kansallista vientiasiakirjaa, jolla todistetaan, että kyseessä olevat tuotteet on viety yhteisön tullialueelta, ei voida viejästä riippumattomista syistä esittää, vientitukiasioissa toimivaltaisen kansallisen viranomaisen on asetuksen N:o 3665/87, sellaisena kuin se on muutettuna asetuksella N:o 2955/94, tavoitteiden mukaisesti otettava viran puolesta huomioon vastaavat todisteet sekä konkludenttisesti esitetyt vastaavuushakemukset. Näiden todistuskeinojen on kuitenkin mahdollistettava yhtä hyvin kansallisessa oikeudessa vahvistettujen menettelytapojen mukaisesti toteutettu valvonta, kunhan näillä menettelytavoilla ei rajoiteta yhteisön oikeuden soveltamisalaa tai tehokkuutta.
   Kun vastaavien todistuskeinojen esittämiselle asetetun määräajan päättyminen johtuu toimivaltaisista kansallisista viranomaisista, ne eivät voi vedota huolellisesti ja nopeasti toimineeseen viejään nähden asetuksen N:o 3665/87, sellaisena kuin se on muutettuna asetuksella N:o 2955/94, 47 artiklan 2 kohdassa säädettyyn 12 kuukauden määräaikaan.
   
      (1)  EUVL C 74, 25.3.2006.